Әлем өзгерумен мен де өзгеремін!

Эссе

Жазған :Ардақ Баймашовна Байгожина

Ұстаз деген ұлы есімді атау, мен үшін үлкен мәртебе болғанына, міне, аттай 38 жыл өтіпті.Алдыңа күмәнмен келген ұяң көздерді көргенде, жасқана басып сынып табалдырығын аттап,әке мен шешесінің артында тұрып,сіз маған оқуды үйрете аласызба деген сұрақты көзіңмен ғана емес санаңмен де оқып, кәне алдыға бір қадам басшы,есімің кім өзің қандай сүйкімді балапансың, кәне, кәне, деп жылушырай білдіріп,балаға бір қадам жақындау менің әр төрт жыл сайынғы әдісім!

Бірақ мен В.В.Черненконың тұсында 80000 сом еңбекақы иемденген,оқулық пен борға қолдан жасалған көрнекілікті тіркеп бала санасына білім құйған жап-жас ұстаз ненің дұрыс, ненің бұрыс екенін әлсін- әлсін жаныма түйіп,алдымда отырған жәудір көздердің жылдан жылға білімін баулыған ұстаз болып еңбек жолын бастап едім.

Мұғалім болу менің бала кезден бергі арманым еді.Ең алғаш ол кезде 8-сынып орта білім,анашым мен бастауыш сынып мұғалімі болғым келеді,Панфилов қаласында сол оқу бар екен рұқсатпа баруға дегенде,анамның айтқан сөзі мынау еді.Ойбай ай сені титтей ғып қалай жіберемін жердің түбі,оның үстіне бойыңда кішкентай деді.Ата-анаға мойынсұнып өскен баламын солай 9-10 -сыныптарды оқып бітірдім.Әкем институтқа бірақ түс балам педучилищені қайтесің деп Талдықорған қаласындағы ЖМИ -на келдік.Төрт емтиханнан да орташа баға алып конкурстан өте алмадым.Педагогтың еңбек жолымды анамның бауыры аудандық оқу бөлімінің бастығы еді, әй Қамаш, Ардақты мектепке пионервожатыйлық мамандыққа жіберейін дегені.Ой қуанғаным сонша, ол қиын мамандық па жоқпа шаруам жоқ анатай істеймін, істеймін деп шапкамды аспанға лақтырдым.Екі жыл Октябрьдің 60-жылдығы атындағы мектепте пионервожатый болып қызмет етіп,ақыры әкемнің жанын қоймай жүріп,Панфилов қаласынан бірақ шықтым.Мені мұғалім болу арманы қорқынышты ысырып тастатып,педучилищенің табалдырығын,көп абитуренттің арасынан суырып алып ,аттатты.Әкеме ризашылығым шексіз еді.Баласы десе жанын беріп,қалауы осы ғой сенің енді атағы жер жарған мұғалім болуыңа тілектеспін құлыным деп мені құшақтап арқамнан қақты.Жүрегім дүрсілдеп рахмет әке дей бердім.

Содан бері 42 жыл өтті,бастауыш сынып бағбаны болып келе жатқаныма.Жас шыбықты қалай икемдесең солай иілетінін әбден ұққан мен алдыма келген балаға жармаса кетіп мүмкіншілігі жетпей жатқан жерін жебеп келемін.Жарығым,алтыным,т.б. да ана -ұстаз жүрегінен шығатын аяулы тілектерді аямай олардың еңбегінің бір түйірін тастамай,бала жүрегіне жол тапқым келеді де тұрады. Балаға мейір түсіріп,айтқысы келгенін жан дүниеңмен түсініп,жолдау жасасаң қалай қанат қағады.Күлім қаққан жанарын көргенде,құшақ жая саған ұмтылғанда жан дүнием езіліп кетеді.Биылғы оқу жылында тағы бір бал құрақтарыммен қоштасып,оларды өмір деген ұзақ маңызды ақ жолға шығарып салдым.Апай келіп тұрамыз,сізді ұмытпаймыз деген үлбіреген аппақ сезімдерін ай қалай ғана елжіремейсің...Ия ,ия сендерді сағынамын келіп тұрыңдар дей беремін іші -бауырым езіліп...Жолдарың ақ болсын,құдай жар болсын,бәріненде адамдық қасиеттерің жоғары болсыншы деген ізгі ниетті енді мен оларға жаутаңдай қарап шығарып салдым.Дүние кезек.Осы үрдіс бастауыш сынып мұғалімінің әрбір төрт жыл сайын қайталанса да ұзақ уақыт жүрегіңнің түбінде бір күйзеліс тұрады.

Оқушыны тұлға деп сезініп, оның бойына ізгілік шамын жағуды көздейтін, ертеңгі ел сенімін ақтар қабілетті шәкірт дайындау үшін барын салып жүрген, өзгерісті қажет ететін ұстаздар менің айналамда кәзірде толып отыр. Аяулы жаны терең ,жарқын бейнелі ұстаздарға қазір мемлекет тарапынан қолдаулар көрсетіліп жатқаны мені қуантады. Қазақстан елінің болашағын сонау білімнің биік шыңынан көрсететін қазіргі білім жүйесінің түп нұсқасымен өзгеруі үлкен жаңалық. Сапалы білім жүйесін орнатудың, әр баланың бойынан көшбасшылық ,қазақ елінің болашағының жарқындығын орнату оңай еместігін білемін. Мектептің білім беру мазмұнын қайта қаралып, заман талабына сай өзгертіуі де, бүгінгі таңдағы басты мәселе .

Ұстаз – бала болашағына қоғам алдында, ата-ана, бала алдында тікелей ар- ожданымен жауапты екенін білуге ғана емес жан дүниесімен ұғуы да тиіс. Оқушылардың танымдық қабілеттерін дамытып, сабақтан тыс жұмыстарда жеке тұлғаның дамуына қолайлы жағдай туғызатын іс-әрекеттер ұйымдастыру бейнелі де,әрбір істі толық жауапкершілікпен алдына қойып,бойындағы бар асыл қасиетін бала тәрбиесі мен осы таңдағы жүйелі білім алуына жұмсайтын асыл жанды, асқақ та, өрелі, нар білімін алға қойған ұстаздардың арқасында іске асады деп сеніммен айта аламын.Қазақ ұлтының ұрпақтарын асқақ арманға жетелейтін жаңа технологияның бала дамуына көп әсер ететінін жаныммен түйсіне де сүйсіне де қабылдаймын. Себебі; мұғалім үздіксіз оқиды,тыңдайды,жазады,өмір бойы оқиды,өмір бойы ойлағаны алдына келген оқушыларының жеке дамыған тұлға болып қалыптасқаны.

Алматы қаласының қақ ортасында сенің ойыңды ғана емес жан-дүниеңе кіріп,ойлағаныңды он, тіпті, жүз жооооқ мыңдап ,миллиондап өзгертетін шағын сиқырлы деп айтсам да болатын мектеп бар.Сол мектепте талмай еңбек ететін,жоғыңды жоқтасаң бірге іздейтін,барыңды алдарына әкелсең асқақтататын теңіздей телегей, асыл, маңызды ойлармен сені өзгертетін асыл жандар қызмет етіп жатыр.Соның бірі әділдік пен шындықты,мейірім мен қайырымды бойына мықтап жиып,бізге үлгі бола білген тренеріміз Айман Биахметқызы.Дәстүрлі сабақ беріп менікі дұрыс деп келген ұстаздың бірі едім.Үш күн бойы ойым сан -саққа жүгіріп,нені қай ұшынан ұстасам деп отырған мені бір әсем қиял жетектей жөнелді.Ол қиял менікі де емес апайдыкі еді. Содан бері үшінші апта ертегі құрып шалықтап алсам,рольге кіріп оқушы болып,мына сабақты конспектілемесем болмас деп нағыз студент болып ,арасында баламен бала болып,арасында ұстаз болып бір шексіз еркіңді алға сүйрейтін әлемге кірдім де кеттім.Осының бәрі болашақтың қамы ,алдыңа келген жәудір көз маған түк ұнамайды,сабақ оқығым келмейді деп байбалам салмасын десең,21-ғасырдың ұстазы баламен бала болып,олардың әрбір күні ,әрбір таңы анашым апайымды сағындым,тезірек сабаққа жиналайықшы жарқын сезіммен оянып мектепке жиналса, білімге құштарлығы арта түссе,нұр үстіне нұр емес пе? Ол үшін білім саласына келген өзгерісті менде түйсіне білуім, өзгеруім керек.

Ия, әлем өзгеріп жатқанда мен неге өзгермеймін,өзгеремін қазағымның болашағы үшін,елімнің туын шырқау биікке көтеріп,адалдық пен азаматтықты тік ,жоғары ұстайтын асыл қасиетті азаматтар мен азаматшалар,бәсекелес елдің алдын орайтын білімді де, тәрбиелі болашақ үшін менде өзгеремін.

Тобықтай сөздің түйіні мынау дер едім: жиырма бірінші ғасырдың мұғалімге қатал талап бәсекелесіне төтеп беретін білімді де жаңашыл, жаны таза, рухани тәрбиелі шәкірттерді тәрбиелеуде әріптестеріме қажырлы бірлескен еңбек етейік деп ,әр баланың өрелі еңбегі сіздің еңбегіңіз деп нық айтар едім!